Nana Kwame Bediako

**Nana Kwame Bediako** dem known am as **Freedom Jacob Caesar** anaa **Cheddar** be a Ghanaian businessman. He be de founder den chairmo of Kwarleyz Group wey focus for real estate, finance den property management insyd West Africa. Bediako be de developer of Wonda World Estate den de proposed Petronia City. He be de founder of New Africa Foundation wey dey focus on less fortunate kiddies wey dey provide medical, nutritional den educational support. He contest as an independent presidential candidate insyd de 2024 Ghanaian general election.
## Early life den education
Na dem born Nana Kwame Bediako for February 13, 1980, insyd Asokwa, a suburb insyd de Ashanti Regional capital Kumasi, Ghana. While na ein poppie be remarkably wealthy, ein mommie (wey bring am up) na she be quite poor. Bediako grow up alongsyd ein bro den later hone ein entrepreneurial skills under ein poppie ein watch.

He attend Accra Academy before he move go Apam Senior High School. He study Business for de Waltham Forest College, United Kingdom wey he sanso be an alumnus of de University of Westminster insyd London.

## Business career
Bediako ein business career begin plus financial support from ein poppie to ein bro den am, make dem assist dema mommie financially wey dis start ein entrepreneurial journey. While na ein bro buy eggs den plus de money, Bediako buy two hens wey he start a poultry business. De business expand wey na he sell two hundred (200) eggs a month. Once for de Waltham Forest College, UK, he begin dey sell clothes to fellow students den within a short period, he buy ein first car plus profits he make from de business. He later diversify ein business to scrap metal collection den sales before he venture go de telecommunication sector insyd 1999. He establish a company wich bill people for online transactions during de dotcom era, wich an Indian investor offer make e buy for £327,000, but he decline on de advice of ein lawyer. De investor later return plus an offer of £410,000 wich he accept. Upon consolidating ein funds, Bediako achieve ein first million-pound milestone, wey dey inspire a vision for a lucrative entrepreneurial venture den an ambition make he establish a successful, high-growth business.

## Political Activities
For 7 January 2024, Bediako announce say he go run as de candidate give de New Force movement. Na dis follow weeks of speculation during wich de New Force tease ein fielding of a "masked" candidate wey na dem widely expect e be Bediako. De announcement, na e for take place for Black Star Square, dem postpone am after de presidential administration pull de permit for de rally, dey cite "an unforeseen state event".

Bediako announce Maryam Issaka Kriese as ein running mate for de 2024 general election. Dey lead to de election 2024, de Newforce Movement ein presidential candidate join de Asantehene Otumfuo Osei Tutu make he bid farewell to de late Akeyempimhene Oheneba Adusei Poku insyd Kumasi.

## De New Force
The New Force be a new movement dem form insyd Ghana lead by Nana Kwame Bediako. De movement be a political stand wey na e grab de attention of Ghanaians. The New Force be founded by Nana Kwame Bediako. De movement dey seek make e create a new narrative insyd de political stands for Ghana insyd.

## References



## External links